laion/Wikipedia-Exotic huggingface dataset:
זפלזאורוס

זפלזאורוס (שם מדעי: Zapalasaurus; מילולית: "לטאת זפאלה (אנ')") הוא סוג של דינוזאור זאורופוד ממשפחת הרבאצ'יזאוריים שהתקיים במשך הקרטיקון התחתון שלפני 130 עד 120 מיליון שנה מזמננו בפטגוניה, אמריקה הדרומית. הסוג התגלה במרחק 80 ק"מ מהעיר זפאלה (אנ'), במחוז נאוקן שבארגנטינה. הוא הוגדר למדע ב-2006 בידי החוקרים: לאונרדו סלגאדו, איסמר דה סוזה קרוואלו ואלברטו גארידו שחפרו את שרידיו בתצורות לה אמרגה (אנ'). דינוזאור זה היה בעל צוואר ארוך רב-שימושי אשר עזר לאכול צמחייה קרקעית רחוקה מבלי לנוע כמעט, זאת עקב החוליות הקשתיות שלו. הדינוזאור הגיע לאורך של 25 מטרים, לגובה 6–7 מטרים ולמשקל 12–13 טונות בקירוב. עם זאת הוא היה קטן יחסית למרבית הזאורופודים בתקופתו, בני קבוצת הטיטאנוזאורים שהיו גדולים יותר מכל חיית יבשה אחרת. הוא התקיים לאורך מישור הצפה קדום, בו היו נהרות עם גדות אבני חול וביצות. מדיה וקבצים בנושא זפלזאורוס בוויקישיתוף זפלזאורוס, באתר GBIF (באנגלית)
סגנון קרוליינה

סגנון קרוליינה הוא קונדימנט עבור מזון מהיר מסוג נקניקיות והמבורגרים. מקור הסגנון בצפון קרוליינה ודרום קרוליינה. השילוב הקלאסי של סגנון קרוליינה הוא צ'ילי, קולסלאו בצל, וחרדל, שמחליף לפעמים את הקולסלאו, או מתווסף כמרכיב רביעי. נקניקיות אלה פופולריות בשל המתיקות והפריכות[דרושה הבהרה] של הקולסלאו, המנוגד לחריפות קלה הנובעת מחרדל וצ'ילי. סגנון קרוליינה מוכר בהדרגה מחוץ לקרוליינה. למשל, רשת המסעדות Wendy's הציעה מעת לעת אפשרות "Carolina Classic" בתפריט ההמבורגרים שלה. המבורגר בסגנון קרוליינה הוצג ב-2013 בפרק של תוכנית האוכל של ערוץ הנסיעות, Burgerland בו המנחה דגמה ודנה בגרסאות שונות של המנה ממסעדות בשארלוט ובמונרו. National Hot Dog Day 2014: Hot Dog University. Time. Carolina-Style Hot Dog | Traditional Hot Dog From North Carolina | TasteAtlas, www.tasteatlas.com Carolina Style | NCpedia, www.ncpedia.org ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ולדר

האם התכוונתם ל... אלברט ולדר (אנ') – גולש סקי למרחקים עבר איטלקי חיים ולדר – סופר ילדים, נוער ומבוגרים חרדי ישראלי כריסטיאן ולדר (אנ') – גולש סקי אלפיני אוסטרי פרנסיס ולדר (אנ') – סופר בלגי וולדר: אריק וולדר (אנ') – קופץ לרוחק עבר אמריקאי קייטי וולדר (אנ') – שחקנית אמריקאית ולד
הפיגוע במכרות תמנע

הפיגוע במכרות תמנע בנגב התרחש ב-13 ביולי 1952. קבוצת מסתננים תקפה את שומרי המכרות ורצחה חמישה מהם. ב-13 ביולי 1952 בשעות הלילה הגיעה לאזור מכרות תמנע שבנגב הדרומי קבוצה גדולה של מסתננים שחצתה את הגבול אל הערבה מירדן. המסתננים תקפו עמדת שמירה של מחנה העבודה של מכרות תמנע החדשים, שהקמתם החלה ב-1951, ככל הנראה במטרה לפרוץ לתוך המכרות. בעמדה נמצאו שבעה שומרים שכירים של החברות סולל בונה ומחצבי ישראל. בקרב שהתפתח בין המסתננים לבינם נהרגו חמישה שומרים, בני 18 עד 25. שני שומרים נוספים נשארו בחיים והתגוננו עד אשר נסוגו התוקפים. תשומת הלב הציבורית והתקשורתית בישראל הייתה מרוכזת באותה עת במותו ובהלוייתו של השר אליעזר קפלן, ורק ב-16 ביולי נודעו פרטי הפיגוע בעיתונות. ישראל הגישה בעקבות הפיגוע תלונה לוועדת שביתת הנשק הישראלית-ירדנית. קצין ישראלי שיצא לאתר הפיגוע עם משקיפי האו"ם העריך כי קבוצת המסתננים הייתה מאורגנת ועברה אימונים צבאיים. בעקבות הפיגוע נשלחו ב-6 באוגוסט שתי חוליות של יחידה 30 של צה"ל לסיור באזור ע'רנדל שבירדן, מצפון-מזרח לקיבוץ יטבתה, כדי לחפש מסתננים ולפגוע בהם. הלוחמים התגלו, ובקרב שהתפתח נהרגו שניים מהם, אברהם ולדק וראובן אלבוים. חללי הפיגוע באתר לזכר האזרחים נפגעי פעולות האיבה: צבי אקסלרד, יואל גימפל, יואל מרושי, יצחק סגל, אליהו ספיר בגדדי ידיעות מאתר עיתונות יהודית היסטורית: 5 שומרים נהרגו בקרב בנגב, על המשמר, 16 ביולי 1952 חמישה שומרים יהודים נהרגו על ידי ערבים בנגב הדרומי, הבוקר, 16 ביולי 1952 חוקרי או"ם המריאו למקום רצח ה-5, מעריב, 16 ביולי 1952 רמתי ושני משקיפי או"ם במקום הרצח בנגב הדרומי, הארץ, 17 ביולי 1952
מיכאל זהרי

מיכאל זֹהרי (9 באפריל 1898 – 15 באפריל 1983, ג' באייר תשמ"ג) היה בוטנאי ישראלי, חתן פרס ישראל. ידוע בזכות מחקרים יסודיים שערך על צמחיית ארץ ישראל והמזרח התיכון, וכן בשל כתיבת ספרות מקצועית המיועדת גם לקהל הרחב המתעניין בתחום. זהרי הוא ממחבריו של המגדיר לצמחי ארץ ישראל, יחד עם אלכסנדר איג ונעמי פיינברון. מיכאל זהרי נולד בבוברקה, על יד לבוב, שבגליציה (אז באימפריה האוסטרו-הונגרית) בשנת 1898, ועלה לארץ ישראל בשנת 1920. למד בסמינר העברי למורים בירושלים בשנים 1922–1925. בשנת 1926 נולד בנו דניאל, בהמשך גם תלמידו. לאחר לימודיו, עבד ביחידה לבוטניקה במכון לחקלאות ולמדעי הטבע, שלימים עברה לחסות האוניברסיטה העברית בירושלים. קיבל תואר דוקטור (PhD) בשנת 1936, ובשנת 1945 התמנה למרצה באוניברסיטה. הוא סייר רבות בישראל ובמזרח התיכון, כולל בארצות ערב לפני קום המדינה ואף ביבשות אחרות. מתלמידיו הבולטים: דניאל זהרי, גדעון אורשן, אבינועם דנין, אבישי שמידע ויעקב לורך. בין 13 ל-18 בדצמבר 1942 השתתף בסיור בערבה שאורגן על ידי יוסף ויץ (בהשתתפות 12 אנשים, לרבות מהנדס המים שמחה בלאס, יו"ר הקרן הקיימת אברהם גרנות והמודד וידען הארץ זלמן ליף). מיכאל זהרי קיבל את פרס ישראל במדעי החיים בשנת 1954. נבחר כחבר באקדמיה הלאומית הישראלית למדעים בתחום הבוטניקה בשנת 1960. מגדיר לצמחי ארץ ישראל, במשותף עם אלכסנדר איג ונעמי פיינברון, הוצאת האוניברסיטה העברית, 1931 גיאובוטניקה (ספריית הפועלים, 1959) צמחית ארץ ישראל בציורים, במשותף עם נעמי פיינברון-דותן, איורים: רות קופל, הוצעת דעת, 1959 צמחי התרבות של ישראל (הוצאת הקיבוץ המאוחד עם אברהם פאהן, 1957, מהדורה שנייה: צמחי התרבות בישראל - 1981) מגדיר חדש לצמחי ישראל (עם עובד, 1976, 1989) כל עולם הצמחים (עם עובד, 1978) נופי הצומח של הארץ (עם עובד, 1980) (Plants of the Bible (Cambridge, 1982 (צמחי התנ"ך) 'זהרי (שין), מיכאל', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 213. (הספר בקטלוג ULI) כרטיס אישי ואודותיו, האקדמיה הלאומית הישראלית למדעים רשימת טקסונים שתוארו למדע על ידי מיכאל זוהרי, באתר IPNI רשימת המאמרים של מיכאל זהרי באתר רמב"י אברהם פאהן, לזכרו של מיכאל זהרי, במלאת שנה לפטירתו, מדע כ"ח 1, 1984 מיכאל זהרי (1898-1983), דף שער בספרייה הלאומית אתר "Billiongraves" מרצה לא מן המנין, הַבֹּקֶר, 26 ביולי 1945 ראו: שמחה בלאס, מי מריבה ומעש, ע' 127
רכס דרורי (אנטארקטיקה)

רכס דרורי או מצוק דרורי (באנגלית: Drury Ridge) הוא רכס המכוסה בעיקרו שלג. הרכס ממקום ממערב לפסגת נלסון, ברכס נפטון, בהרי פנסקולה, בארץ המלכה אליזבת שבאנטארקטיקה. אורכו של הרכס 17 קילומטרים. שיא גובהו של הרכס 1,285 מטרים מעל פני הים. הרכס מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1956 – 1966. שמו של הרכס ניתן לו על ידי הוועדה המייעצת לשמות אנטארקטיים. הרכס נקרא על שם דייוויד ל. דרורי (David L. Drury), שהיה מטאורולוג מטעם התוכנית האנטארקטית של ארצות הברית בתחנת אלזוורת' בעונת המחקר (הקיץ האנטארקטי 1959 – 1960 ובחורף האנטארקטי 1961. רכס דרורי באתר הסקר הגאולוגי של ארצות הברית רכס דרורי באתר הגאזט האנטארקטי המשווה SCAR של ממשלת אוסטרליה תרשים הנוף הנשקף מרכס דרורי באתר peakvisor מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR
Govmap

Govmap (בשמה המלא - Govmap אתר המפות הממשלתי) היא מערכת מידע גאוגרפי ישראלית וממוחשבת המאפשרת ניהול, אחזור וניתוח מידע גאוגרפי תוך שילוב תכנים ממספר שכבות מידע. רוב המידע הגאוגרפי באתר מוגבל ברמה הלאומית, ומטרת המערכת היא "שיתוף האזרח במידע ממשלתי וציבורי". אתר המפות מכיל שימושים רבים הכוללים: הצגת רחובות, כתובות, מוסדות וכו'; מדידת שטחים, אורכים והיקפים; תצלומי לוויין לאורך זמן; ועוד. מתקני ביטחון ותשתית מדינתיים מטושטשים או מוסתרים בתצלומי הלווין באתר. לאחר יציאת המכרז להקמת המערכת ב-2013, זכתה חברת התקשורת "טלדור". עלות הפרויקט נאמדה בכ-5 מיליון ש"ח. גוגל מפות אתר האינטרנט הרשמי של Govmap Govmap, ברשת החברתית פייסבוק Govmap, באתר המרכז למיפוי ישראל רפאל קאהאן, טלדור זכתה במכרז לפיתוח פורטל המפות הממשלתי GovMap, באתר כלכליסט, ‏7 בדצמבר 2014 גלובס, שירות (2013-02-14). "עלה לאוויר GovMap - פורטל המפות של המרכז למיפוי ישראל". Globes. נבדק ב-2021-12-28.
צל על פני העשב

צל על פני העשב הוא סינגל שהוקלט על ידי הזמרת הישראלית מרגלית צנעני. את השיר הוציאה לאור חברת התקליטים האחים ראובני בנובמבר 1990. הוא נכלל כרצועה והשישית מאלבום האולפן החמישי של הזמרת, חומות חימר. השיר נכתב והולחן על ידי רחל שפירא והופק על ידי ירוסלב יעקובוביץ'. השיר הופץ כסינגל רשמי מתוך חומות חימר, על מנת לעזור בקידום המסחרי שלו. ב-27 בנובמבר 1990 נכנס השיר למצעד הסינגלים של תחנת הרדיו רשת ג' והגיע למקום ה-20. ב-4 בדצמבר אותה השנה עלה למקום התשיעי – הדירוג הגבוה ביותר אליו הגיע. ב-19 בפברואר 1991 יצא השיר מהמצעד לאחר תשעה שבועות רצופים. "צל על פני העשב" לא הועלה באופן רשמי לערוץ היוטיוב של צנעני, אך בשנת 2014 הועלה אודיו לא רשמי שלו ליוטיוב. מרגלית צנעני -צל על פני העשב, יוטיוב, 2 בספטמבר 2014 Discogs, מרגלית צנעני – חומות חימר המצעד השבועי של רשת ג' מתאריך 27 בנובמבר 1990, פזמונט המצעד השבועי של רשת ג' מתאריך 4 בדצמבר 1990, פזמונט המצעד השבועי של רשת ג' מתאריך 19 בפברואר 1991, פזמונט
במעגל

במעגל הוא סינגל שהוקלט על ידי הזמרת הישראלית מרגלית צנעני, בהשתתפות שלמה גרוניך. הוא יצא לאור ביוני 1992, כסינגל שלא מתוך אלבום אולפן. השיר נכתב על ידי אהוד מנור והולחן והופק על ידי גרוניך. ב-21 ביוני 1992 נכנס השיר למצעד הסינגלים של תחנת הרדיו רשת ג' והגיע למקום ה-14. ב-12 ביולי אותה השנה עלה למקום התשיעי – הדירוג הגבוה ביותר אליו הגיע. ב-16 באוגוסט יצא השיר מהמצעד לאחר שמונה שבועות רצופים. מרגלית צנעני -במעגל, יוטיוב, 2011 המצעד השבועי של רשת ג' מתאריך 21 ביוני 1992, פזמונט המצעד השבועי של רשת ג' מתאריך 12 ביולי 1992, פזמונט המצעד השבועי של רשת ג' מתאריך 16 באוגוסט 1992, פזמונט
ניצול מיני

ניצול מיני הוא קיום של פעילות מינית (החל בדיבורים בעלי אופי מיני וכלה בקיום יחסי מין), תוך ניצול של פער כוחות בין המשתתפים, הנובע בעיקר מיחסי תלות, מרות, חינוך או השגחה. פעולות שונות של ניצול מיני הן עבירות מין בחוקי מדינת ישראל: בחוק העונשין: סרסרות למעשי זנות, תוך ניצול יחסי מרות, תלות, חינוך או השגחה, עונשה מאסר שבע שנים. המביא אדם לידי מעשה זנות עם אדם אחר, והמביא אדם לידי עיסוק בזנות, תוך ניצול יחסי מרות, תלות, חינוך או השגחה, או תוך ניצול מצוקה כלכלית או נפשית של האדם שהובא לידי מעשה זנות או לידי עיסוק בזנות, עונשו מאסר עשר שנים. בעילת אישה תוך ניצול מצב של חוסר הכרה בו היא שרויה, או מצב אחר המונע ממנה לתת הסכמה חופשית, או תוך ניצול היותה חולת נפש או לקויה בשכלה, אם בשל מחלתה או בשל הליקוי בשכלה לא הייתה הסכמתה לבעילה הסכמה חופשית, נחשבת לאונס שדינו מאסר שש עשרה שנים. בעילה אסורה בהסכמה, תוך ניצול יחסי תלות, מרות, חינוך או השגחה, דינה מאסר חמש שנים. העושה מעשה סדום באדם שמלאו לו שש עשרה שנים וטרם מלאו לו שמונה עשרה שנים, תוך ניצול יחסי תלות, מרות, חינוך או השגחה, דינו - מאסר חמש שנים. העושה מעשה סדום באדם שמלאו לו שמונה עשרה שנים תוך ניצול מרות ביחסי עבודה או בשירות, דינו - מאסר שלוש שנים. מטפל נפשי הבועל אישה או העושה מעשה סדום באדם, שמלאו להם שמונה עשרה שנים, במהלך התקופה שבה ניתן להם טיפול נפשי על ידו ועד תום שלוש שנים מסיום הטיפול כאמור, בהסכמה שהושגה תוך ניצול תלות נפשית ממשית בו, שמקורה בטיפול הנפשי שניתן להם על ידו, דינו מאסר ארבע שנים. כהן דת הבועל אישה או העושה מעשה סדום באדם, שמלאו להם שמונה עשרה שנים, במהלך התקופה שבה ניתן להם ייעוץ או הדרכה על ידו או סמוך לאחר מכן, בהסכמה שהושגה תוך ניצול תלות נפשית ממשית בו, שמקורה בייעוץ או בהדרכה שניתנו להם על ידו, דינו מאסר ארבע שנים. העושה מעשה מגונה בפומבי בפני אדם אחר תוך ניצול יחסי תלות, מרות, חינוך, השגחה, עבודה או שירות, דינו מאסר שנה. לפי חוק למניעת הטרדה מינית, הצעות חוזרות בעלות אופי מיני, המופנות לאדם אשר הראה למטריד כי אינו מעוניין בהצעות האמורות, וכן התייחסויות חוזרות המופנות לאדם, המתמקדות במיניותו, כאשר אותו אדם הראה למטריד כי אינו מעוניין בהתייחסויות האמורות, נחשבות להטרדה מינית. כאשר פעולות אלה נעשות תוך תוך ניצול יחסי מרות, תלות, חינוך או טיפול, הן נחשבות להטרדה מינית גם כאשר האדם לא הראה למטריד כי אינו מעוניין בכך. התמודדות עם ניצול מיני, באתר "מענה" Sexual Exploitation and Abuse, באתר של ארגון הבריאות העולמי (באנגלית) ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
רכס דרורי

האם התכוונתם ל... אנטארקטיקה רכס דרורי (אנטארקטיקה) – הר ברכס נפטון בהרי פנסקולה בארץ המלכה אליזבת שבאנטארקטיקה ארצות הברית רכס דרורי (פנסילבניה) – הר במחוז קלינטון במדינת פנסילבניה שבארצות הברית
מריה פאוור

מריה פאוור (בגרמנית: Maria Pauer; אוקטובר 1734/36 - 6 באוקטובר 1750), הייתה אישה אוסטרית שהואשמה בכישוף. היא הייתה האדם האחרון שהוצא להורג בגין כישוף באוסטריה. פאוור הייתה עוזרת בית בסנט קתרין, פרוור של העיר מולדורף. בינואר 1749 התבקשה על ידי מעסיקה לבצע שליחויות לבית אחר. היא הגיעה אל הבית ולאחר שעזבה, דיווחו דייריו על תופעה של רדיפת שדים. בעקבות כך, נעצרה פאוור. היא הוחזקה במאסר בתנאים שגרמו לה חולשה ואפתיה, ובמשך חודשיים נחקרה ותושאלה בלא לפחות מ-572 שאלות. אנה מריה זוטלין וליזל גוסטרר נעצרו גם הן והוצאה להורג בשנת 1749. לאחר חודשיים של חקירה בעינויים נשברה פאוור והודתה באשמה. היא נשפטה והוצאה להורג בעריפת ראש ושריפה על המוקד ב-6 באוקטובר 1750. בשנת 2009, הארכיבישוף של זלצבורג, אלואיס קוטגאסר, פרסם הצהרה לפיה הוצאתה להורג של מריה פאוור הייתה ההוצאה להורג האחרונה באוסטריה בגין אשם בכישוף. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריה פאוור".
מקדש בראן

מקדש בראן (בערבית: معبد بران) הוא מקדש סבאי ליד מאריב, תימן, המכונה גם "כס בילקיס", ששימש כאתר פולחן למלכת שבא ולאל אלמקה. ב-2023 המקדש ואתרים נוספים באזור הקשורים לממלכת סבא הוכרזו כאתר מורשת עולמית של אונסק"ו. המקדש ממוקם ממערב למקדש אוואם, המוקדש גם הוא לאל אלמקה. המאפיינים העיקריים של המבנה הם ששת העמודים בחזיתו והבאר באמצע החצר. בעבר היה ידוע כי קיימים רק חמישה עמודים, עד גילויו של עמוד שישי בשנת 1988. המקדש נחשב למבנה הקדם-אסלאמי הגדול ביותר בתימן. האתר נחפר בחלקו על ידי משלחתו של ונדל פיליפס (אנ') בשנים 1951–1952. בנוסף לתפקידיו הדתיים שימש המתחם כארכיון, לפי הכתובות המתארות אירועים היסטוריים בממלכת סבא שהתגלו על קירות המקדש. המקדש היה פעיל במשך 1400 שנה בין 800 לפנה"ס ועד 600 לספירה. קדם-אסלאם מדיה וקבצים בנושא מקדש בראן בוויקישיתוף UNESCO Executive Summary "Landmarks of Ancient Kingdom of Saba, Marib (Yemen) added to UNESCO's World Heritage List". UNESCO (באנגלית). 2023-01-25. נבדק ב-2023-02-05. RADIOCARBON DATINGS FROM THE ALMAQAH TEMPLE OF BAR’AN, MA’RIB,
ארצ'יבלד גרימקה

ארצ'יבלד גרימקה (באנגלית: Archibald Grimké; ‏17 באוגוסט 1849, צ'ארלסטון – 25 בפברואר 1930, וושינגטון די. סי.) היה עורך דין, עיתונאי ופעיל זכויות האדם אמריקאי. ארצ'יבלד גרימקה נולד בשנת 1849 כעבד. אמו הייתה ננסי וסטון, עבדה של הנרי גרימקה, בעל חוות. ארצ'יבלד היה בכור בין שלושה בנים, שהנרי הכיר בהם אך לא שחרר מעבדות. לאחר שאשתו של הנרי גרימקה נפטרה הוא עבר להתגורר בחווה מחוץ לעיר. בהיותו בחווה הוא לימד את ננסי ובניו לקרוא ולכתוב. בשנת 1852, קצת לפני מותו הוא צוואה לבן החוקי שלו מונטגיו גרימקה לטפל בננסי ובניה כ"בני משפחה", אך מונטגיו לא הבטיח זאת. ננסי ובניה חזרו לצ'ארלסטון, אך משפחת גרימקה לא תמכה בהם כלכלית. החל משנת 1860 האחים הצעירים החלו לשרת את משפחת גרימקה במשק בית. כתוצאה מכך ארצ'יבלד הצעיד נמלט מהבית ואחיו פרנסיס נמכר לבעל אחר. לאחר מלחמת האזרחים האמריקאית כל שלושת אחים החלו ללמוד בבית הספר ולאחר סיומו למדו באוניברסיטת לינקולן שהייתה מיועדת לאפרו אמריקאים. להנרי גרימקה היו אחיות למחצה שרה ואנג'לינה גרימקה שהיו פעילות בולטות למען שחרור עבדים. בפברואר 1868 אנג'לינה גרימקה ראתה מאמר של פרופסור מאוניברסיטת לינקולן על סטודנט מוכשר במיוחד בשם ארצ'יבלד גרימקה. לאחר בדיקה קצרה התברר לה שהם קרובי משפחה. אנג'לינה גרימקה החליטה לקיים את הצוואה של הנרי גרימקה, לקחה את ננסי ובניה לביתה והעבירה את ארצ'יבלד לאוניברסיטת הרווארד. אחיהם הצעיר ג'ון עזב את הלימודים, ירד לדרום ובהדרגה איבד קשר עם המשפחה. לאחר סיום לימודי משפטים ארצ'יבלד גרימקה התיישב בבוסטון ועסק במקצוע. הוא התחתן עם שרה סטנלי, אישה לבנה ונולדה להם בת אנג'לינה ולד גרימקה. בהיותו בבוסטון ארצ'יבלד גרימקה היה מעורב בפוליטיקה ותנועות של אפרו-אמריקאים. כמו כן הוא היה מעורב בתנועת הנשים בה דודות שלו היו פעילות בולטות. בשנת 1894 גרימקה קיבל מינוי של קונסול ברפובליקה הדומיניקנית. כאשר גרימקה חזר לארצות הברית הוא המשיך בפעילות למען זכויות האדם. הוא היה פעיל בארגון של פרדריק דאגלס שבין היתר פעל לחינוך בין אפרו-אמריקאים. בשנת 1901 הוא הקים עיתון The Guardian ושיתף פעולה עם ויליאם אדוארד בורגהרד דו בויז. בשנים 1903–1919 גרימקה היה נשיא של American Negro Academy, ארגון שפעל להרחבת לימודים אקדמאים לאפרו-אמריקאים. לאחר הקמת NAACP הוא הפך לפעיל בולט בארגון והתבקש לעמוד בראש הסניף שהוקם בבירה. כמו כן הוא מונה לסגן נשיא של הארגון. ארצ'יבלד גרימקה חלה בשנת 1928 ומאז הוא היה גר עם אחיו פרנסיס וביתו עד שנפטר בשנת 1930. מדיה וקבצים בנושא ארצ'יבלד גרימקה בוויקישיתוף מאמר על משפחת גרימקה, באתר הניו יורק טיימס ביוגרפיה כתבי ארצ'יבלד גרימקה בפרויקט גוטנברג (באנגלית) ארצ'יבלד גרימקה, באתר "Find a Grave" (באנגלית)
אלאזני (יין)

יין אָלָאזָנִי לוקח את שמו מנהר אלאזני, המהווה חלק מהגבול בין גאורגיה לאזרבייג'ן במזרח גאורגיה, לפני שהוא זורם לנהר הקורה. כתוצאה מהאקלים החם יותר בעמק אלאזני, הענבים הגדלים שם מתוקים יותר מאשר במקומות אחרים בגאורגיה. יין חצי מתוק עשוי מענבי רְכָּאצִיתֵלִי (אנ') (שמשמעותו: "גבעול אדום"). זהו אחד ממגוון הענבים העתיקים ביותר בגאורגיה, כאשר ארכאולוגים חשפו דוגמאות בכדי חרס מהאלף השלישי לפני הספירה. לאחרונה ניטעו ענבי רכאציתלי במזרח אירופה, באזור אגמי האצבעות של ניו יורק ואוסטרליה. יש לו טעם חצי מתוק עם גוני פרותי קל וצבע חום בהיר-צהוב כהה שמתכהה ככל שהיין מתיישן. יין לבן אלאזני משתלב היטב עם פירות, אגוזים וקינוחים. יין חצי מתוק מזן ענבים ספראווי, טעמו של היין עדין ורך.
Feedly

פידלי (באנגלית: Feedly) הוא אתר אינטרנט אשר באמצעותו ניתן לבנות פיד חדשות על בסיס מידע הנאסף מאתרים שונים באינטרנט. אתר פידלי נוסד בשנת 2008 על ידי היזם אדווין חודבאצ'יאן (Edwin Khodabakchian) במטרה לארגן ולרכז ידיעות חדשותיות מאתרים שונים במאגר חדשות אחד. החברה מאפשרת לבנות פיד באמצעות משתמש סטנדרטי ללא תשלום ומשתמש פרימיום בעל הרשאות נרחבות בתשלום חודשי. פידלי שוחרר לראשונה בשנת 2008 כחלק מפרויקט DevHD תחת השם Feeddo, במטרה לאסוף מידע ממגוון מקורות מקוונים ולרכז אותם במאגר מידע יחיד. בתאריך 15 במרץ 2013, הכריזה החברה שחצתה את רף חצי מיליון המשתמשים. בסוף מאי 2013, הכריזה החברה שמספר המשתמשים באתר עמד על כ-12 מיליון. בחודש יוני 2014, סבלה החברה מהתקפות מניעת שירות אשר מנעו ממשתמשים לגשת לאתר האינטרנט, החברה סרבה לשלם כופר והתקיפות נמשכו כ-3 ימים. בשנת 2018, הכריזה החברה שמספר המשתמשים באתר עמד על 14 מיליון ובכך הפך האתר לקורא ה-RSS הפופולרי ביותר. RSS GeoRSS פודקאסט אתר האינטרנט הרשמי של Feedly (באנגלית) בדקנו את Feedly: התחליף המושלם לגוגל רידר, אתר גלובס Feedly: לעשות סדר בגוגל רידר, אתר הארץ מדריך RSS, אתר הספרייה הלאומית RocketReach - Find email, phone, social media for 450M+ professionals, RocketReach (באנגלית) Feedly – More signal, less noise, Feedly (באנגלית) Now With 3 Million New Users, Google Reader’s Heir Apparent Feedly Relaunches On iOS & Android, Reveals How It Plans To Make Money, TechCrunch (באנגלית אמריקאית) Emil Protalinski, Feedly Launches Web Version with Migration Path from Google Reader, TNW | Insider, ‏2013-06-19 (באנגלית) Janhoi McGregor, Feedly And Evernote Go Down As Attackers Demand Ransom, Forbes (באנגלית) נוימן, נדב (2014-06-11). "אתר Feedly הותקף: ההאקר דורש כסף על מנת להפסיק". Globes. נבדק ב-2021-12-29. Feedly hits third day of downtime as DDoS attacks continue- The Inquirer, web.archive.org, ‏2015-04-02 Barrett, Brian. "It's Time For an RSS Revival". Wired (באנגלית אמריקאית). ISSN 1059-1028. נבדק ב-2021-12-29.
נורית 2

נורית 2 הוא סרט קולנוע ישראלי משנת 1983 בהפקתו ובבימויו של ג'ורג' עובדיה, עם איתן מסורי, מוניקה טסלר ודנה טיילור בתפקידים הראשיים. זה סרט המשך לסרט נורית משנת 1972. גם כאן מופיעים שלישיית זמרי הרחוב. שלמה גולדברג מגלם את הנגן האילם רינגו אותו גילם במקור עזרא דגן. את המוזיקה כתבו שייקה פייקוב ואיתן מסורי. השיר "אנה אפנה" מ"נורית", מושמע לאורך הסרט כנעימת רקע וגם בשירה של שלישיית זמרי הרחוב עם מוניקה טסלר. את תפקיד הילדה נורית, מגלמת דנה טיילור, בתו של רפי טיילור המופיע בסרט. גם אחיה, טומי טיילור משחק בסרט בתור תלמיד בן כיתתה של נורית. איתן מסורי מבצע בסרט את להיטיו הידועים. הוא מופיע בדואט גם עם עליזה אביב. משה (מיקי) רונן (איתן מסורי) הוא זמר צמרת מפורסם בישראל, נשוי באושר לשושנה (מוניקה טסלר) ולהם בת אחת, נורית (דנה טיילור) שמעריצה את אביה. הם נוסעים לחופשה קצרה במלון "אכדיה" בהרצליה ולבקשת אורחי המלון עולה מיקי למלון ומשמיע את "שלום לך ליידי שלי" וזוכה למחיאות כפיים. באותו מקום הם נפגשים בנתן (רפי טיילור) שהיה פעם חבר של שושנה וכעת הוא עובד במלון. נתן מקנא בזוג ורוצה לנקום בשושנה על שעזבה אותו. מיקי מצליח ומתחיל להופיע גם בטלוויזיה שם הוא מבצע את שירו "אלוהים נתן לך במתנה" ומופיע בדואט עם עליזה אביב בשיר "הביתה". מיקי נעדר מביתו בגלל הופעות ונתן מנצל זאת. הוא מתכונן לנקום בשושנה בעזרת ידידתו (אודליה חן). נתן מתקשר לשושנה, מזדהה כפקיד במלון ומודיע לה כי אביה שאותו לא ראתה שנים הגיע ארצה ומבקש לפגוש אותה בחדרו במלון ברחוב הירקון. שושנה מגיעה לחדר ושם מתנפלים עליה השניים והידידה מצמידה לאפה מטלית ספוגה בחומר הרדמה. שושנה נרדמת ונתן מפשיט אותה, מתקשר למיקי שיגיע, מתפשט ושוכב לצידה. מיקי מגיע ומוצא את שושנה ונתן עירומים במיטה. הוא חוזר הביתה, מנפץ את תמונתה של שושנה וכשהיא חוזרת למחרת הוא סוטר לה, קורא לה "זונה" ומגרש אותה בלי לתת לה הזדמנות להסביר את עצמה. שושנה מסתובבת בעיר המומה ולא יודעת מה לעשות. ברקע נשמעת נעימת "אנה אפנה". לבסוף היא מחליטה לחזור לשלישיית זמרי ונגני הרחוב שעזרו בשעתו לשושנה ונורית. הם מקבלית אותה בשמחה. השלושה הם חנוכה העיראקי (אריה אליאס), שמיל האשכנזי (יעקב בן סירא) ורינגו האילם (שלמה גולדברג). שושנה מתאוששת ומתחילה להופיע אתם ברחובות העיר בהצלחה. מיקי מספר לנורית כי שושנה נסעה לטיול להבראה. תלמיד כיתתה (טומי טיילור) מקניט אותה ואומר כי אביה משקר לה. חנוכה שיודע את הסיפור האמיתי מנסה לשכנע את מיקי לחזור לשושנה אך בלי הצלחה. בשל שיעולים תכופים ובלתי פוסקים, מופנית שושנה לאשפוז. הרופא (יעקב שפירא) מודיע כי יש לה גידול בריאות ועליה לעבור ניתוח מיידי. חנוכה מודיע זאת למיקי ולבסוף מצטרפים אליו מיקי ונורית לביקור אצל שושנה המתאוששת מהניתוח. באותו זמן חוטפים רינגו ושמיל את נתן מאכדיה ומביאים אותו למיטתה של שושנה ואז הוא מתוודה ומספר את כל האמת. מיקי ושושנה מתפייסים ובסוף שטים כולם שמחים וצוהלים ביאכטה ושרים "לחיות מחדש". "נורית 2", במסד הנתונים הקולנועיים IMDb (באנגלית) "נורית 2", במסד הנתונים הקולנועיים KinoPoisk (ברוסית) נורית 2, במיזם "אישים" לתיעוד היצירה הישראלית נורית 2, בספר הקולנוע הישראלי איתן מסורי שר בנורית 2 - "שלום לך ליידי שלי" ו"אלוהים נתן לך במתנה", באתר יוטיוב שיר לכנרת (שבע שנים), מוניקה טסלר ואיתן מסורי, באתר יוטיוב "לחיות מחדש" בסיום הסרט, באתר יוטיוב "הבייתה", איתן מסורי ועליזה אביב, באתר יוטיוב שלושה קטעים מנורית 2, באתר יוטיוב שושנה והשלישייה, באתר יוטיוב מיקי מגרש את שושנה, באתר יוטיוב
עמנואל דניס

עמנואל בונאונצ'ר דניס (נולד ב־15 בנובמבר 1997) הוא כדורגלן ניגרי המשחק בעמדת החלוץ בווטפורד ובנבחרת ניגריה. דניס החל את הקריירה שלו באקדמיה די אבוג'ה, הממוקמת באבוג'ה, ניגריה. במרץ 2016, חתם דניס במועדון האוקראיני זוריה לוהנסק. הוא ערך את הופעת הבכורה שלו במשחק נגד אולימפיק דונצק ב-24 ביולי 2016, שם כבש את השער הראשון בניצחון 3–0. הופעותיו המרשימות משכו גם את מנצ'סטר סיטי וגם מספר קבוצות בבונדסליגה, שהתעניינו להחתימו בחלון ההעברות של החורף. עם זאת, בסופו של דבר נשאר עם זוריה לשארית העונה, ועזר להם לסיים במקום השלישי בליגה עם שישה שערים ב-22 הופעות ליגה. ב-30 במאי 2017 הודיעה קלאב ברוז' כי החתימה את דניס על חוזה לארבע שנים תמורת תשלום של 1.2 מיליון יורו. דניס פתח את העונה בצורה מצוינת, כשכבש חמישה שערים בשישה משחקים, כולל אחד בהופעת הבכורה שלו ב-26 ביולי 2017 מול איסטנבול בשאקשהיר. מספר ימים לאחר מכן כבש שער בכורה בליגה עם צמד שערים בניצחון 0–4 על לוקרן. ב-1 באוקטובר 2019, הבקיע פעמיים בתיקו 2-2 באצטדיון סנטיאגו ברנבאו נגד ריאל מדריד בשלב הבתים של ליגת האלופות. ב-25 בינואר 2021, הושאל דניס לפ.צ. קלן מהבונדסליגה עד לסיום העונה. הוא ערך בסך הכל 9 הופעות ולא הצליח לכבוש. ב-23 ביוני 2021 חתם על חוזה לחמש שנים בווטפורד מהפרמייר ליג. דניס הבקיע בהופעת הבכורה שלו בווטפורד ב-14 באוגוסט, במחזור פתיחת הליגה נגד אסטון וילה, משחק אותו ניצחה ווטפורד 3–2. בסיום עונת הבכורה שלו בקבוצה ובפרמייר ליג כבש עשרה שערי ליגה אך לא הצליח לעזור לווטפורד להישאר בליגה והיא ירדה לצ'מפיונשיפ. ב-13 באוגוסט 2022 חתם דניס בנוטינגהאם פורסט. ב-28 באוגוסט ערך הופעת בכורה בקבוצה, בהפסד 0–2 לטוטנהאם הוטספר. ב-10 באוקטובר כבש את שערו הראשון בתיקו 1-1 נגד אסטון וילה. במדי הקבוצה כבש שני שערי ליגה. ב-15 בספטמבר 2023 הושאל דניס לאיסטנבול בשאקשהיר. ב-17 בספטמבר ערך את הופעתו הבכורה נגד איסטנבולספור. ב-22 בינואר 2024 חזר לווטפורד בהשאלה. דניס ערך את הופעת הבכורה שלו בנבחרת ניגריה הבוגרת ב-10 בספטמבר 2019 במשחק הידידות נגד אוקראינה שהסתיים בתיקו 2–2. אליפות בלגיה (2): 2017/2018, 2019/2020 מדיה וקבצים בנושא עמנואל דניס בוויקישיתוף עמנואל דניס, באתר Transfermarkt עמנואל דניס, באתר Fussballdaten.de (בגרמנית) עמנואל דניס, באתר Soccerway עמנואל דניס, באתר BDFutbol עמנואל דניס, באתר WorldFootball.net עמנואל דניס, באתר National Football Teams עמנואל דניס, באתר FootballDatabase.eu עמנואל דניס, באתר ESPN LITTLE KNOWN NIGERIAN STRIKER DENNIS TURNING HEADS AT TOP UKRAINIAN CLUB – OwnGoal Nigeria, web.archive.org, ‏21 בספטמבר 2016 EXCLUSIVE: Manchester City Scout Watches "Nigerian Neymar" Dennis In UkraineOwnGoal Nigeria | OwnGoal Nigeria, web.archive.org, ‏19 בנובמבר 2019 Club Brugge Sign Top Nigerian Talent Dennis Bonaventure - Soccer Assembly, web.archive.org, ‏3 ביוני 2017 Perfekt: Dennis verstärkt Köln bis zum Saisonende, kicker (ב־) Official: Dennis Deal Done, www.watfordfc.com (באנגלית)
פסקה (פירושונים)

האם התכוונתם ל... פסקה – רצף משפטים פסקה – עיר בקולומביה תומא פסקה – אסטרונאוט צרפתי